Marius Johnsen

Marius Johnsen (født 28. august 1981) er en norsk lærer og tidligere fotballspiller. Han skrev under for Lillestrøm Sportsklubb 14. juni 2007. Han er bror av målvakten Espen Johnsen og svoger av Steinar Pedersen, som han spilte med i Lillestrøm.

I likhet med sin bror, startet Marius Johnsen fotballkarrieren i FK Vigør. Han kom til Start foran nedrykkssesongen i 2002. Han fikk ikke så mye spilletid den sesongen, men utviklet seg til å bli en av klubbens nøkkelspillere i 1. divisjon, og var en viktig brikke i Start-laget som rykket opp til Tippeligaen igjen i 2004. Johnsen er en målfarlig spiller, og er kjent for sine gode langskudd.

I mai 2005 debuterte Johnsen på det norske  i en privatkamp mot Costa Rica. Han scoret 8 mål i 2005-sesongen.

30. desember 2006 ble det klart at han skulle leies ut til 1. FC Köln i tysk 2. Bundesliga ut den tyske sesongen .FXT.no: «Start mister enda en stjerne» 

Johnsen var ventet å returnere til Start 1. juli 2007 ettersom den tyske klubben FC Köln ikke ville benytte seg av opsjonen om kjøp. Den 14. juni 2007 ble det klart at Johnsen likevel ikke kom tilbake. Han hadde skrevet under en femårskontrakt med Lillestrøm.

Etter fotballkarrieren har Johnsen jobbet som idrettslærer.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Tyskland
Kategori:Fotballspillere for FK Vigør
Kategori:Fotballspillere for Idrettsklubben Start
Kategori:Fotballspillere for 1. FC Köln
Kategori:Fotballspillere for Lillestrøm SK
Kategori:Norske pedagoger